Leikfélag Norðfjarðar sýnir Óþarfa offarsa Leikfélag Norðfjarðar setur nú upp í ár sína sjöttu sýningu eftir að leikfélagið var endurvakið . Að þessu sinni er það farsinn Óþarfa offarsi eftir Paul Slade Smith sem hefur orðið fyrir valinu . Leikritið segir frá lögreglu sem undirbýr gildru á móteli til að standa spilltan borgarstjóra að verki . Fljótt kemur í ljós að lögreglumennirnir tveir eru ekki þeir allra hæfustu og samband annars þeirra við kynsveltan endurskoðanda í næsta herbergi einfaldar ekki framvinduna . Þegar við þetta bætast svo óöruggur öryggisvörður úr ráðhúsinu , illskiljanlegur leigumorðingi og elskuleg borgarstjórafrú er ekki von á góðu . Verkið var fyrst frumsýnt árið 2006 og hefur síðan verið sýnt víða um Bandaríkin en einnig fjölgar sífellt uppsetningum víðsvegar í heiminum . Leikfélag Kópavogs sýndi verkið árið 2015 og nú er þessi bráðfyndni farsi loks sýndur í Neskaupstað . Leikstjóri er Björgúlfur Egill Pálsson en hann er að leikstýra sínu fyrsta stóra verki og ræðst ekki á garðinn þar sem hann er lægstur því Óþarfa offarsi er stórt og flókið verk í uppsetningu . Alls koma um 20 manns að sýningunni að einhverju leyti . Frumsýning er laugardag 23. nóvember kl. 20.00 en aðrar sýningar eru sem hér segir : Sunnudagur 24. nóvemberÞriðjudagur 26. nóvemberÞriðjudagur 3. desemberFimmtudag 5. desemberLaugardag 7. desember , lokasýning .